Stefnubreyting er að eiga sér stað hjá Land Rover með nýjum Range Rover Crossover , sem væntanlegur er á götuna 2021 . Í honum er íburður og lúxus settur framar utanvegargetu . Nýi bíllinn verður boðinn sem rafbíll , tengiltvinnbíll og svonefndur mildur tvinnbíll og mun hvíla á MLA undirvagni . Verður lægra undir bílinn en nokkurn annan sportjeppa bílsmiðsins breska . Þakið og framrúðan eru nokkuð afturhallandi . Ekkert hefur verið látið uppi um vélræna þætti nýs Range Rover Crossover , en koma má tveimur rafmótorum fyrir á undirvagni hans , einn á hvorum öxli og fá þannig bíl með drif á öllum fjórum hjólum . Rafhlaðan verður undir 100 kílóvattstundum sem fer í Range Rover rafbílinn . Léttari tómaþyngd Range Rover Crossover gerir það að verkum að drægi þeirra beggja verður svipað , eða kringum 500 km . Rafvæðingu Land Rover lýkur ekki með þessum bílum . Þegar eru á teikniborðinu áform um að bjóða Evoque sem tengiltvinnbíl . Í aflrásinni verða 1,5 lítra þriggja strokkar Ingenium vél og lítill rafmótor . Sú aflrás verður einnig löguð að nýjum Discovery Sport bílnum . Kemur svo loks röðin að nýrri kynslóð Defender og er reiknað með sömu aflrás í honum og í núverandi Range Rover tengiltvinnbílnum , þar sem saman fara 2ja lítra fjögurra strokka vél og rafmótor með um 50 km drægi .